આ પેપર્સમાં ઉદ્યોગપતિઓ તથા અન્ય કંપનીઓ દ્વારા વિદેશમાં ટેક્સ હેવન ગણાતા દેશોમાં નાણાંકીય હેરફેરની વિગતો અપાઇ છે. અમેરિકાના રાષ્ટ્રપ્રમુખ ડોનાલ્ડ ટ્રમ્પના સમર્થકોનાં રશિયન જોડાણો તથા ફેસબૂક-ટ્વિટરમાં રશિયન રોકાણો ઉપરાંત બ્રિટનનાં રાણીનાં વિદેશી રોકાણોના ઉલ્લેખથી ખળભળાટ મચી ગયો છે. ભારતનાં ઇન્ડિયન એક્સપ્રેસ સહિત વિશ્વભરના 90 સમાચાર સંસ્થાનોના સહયોગથી કરાયેલાં એનાલિસીસ અને સંબંધિત શોધખોળથી થયેલા વૈશ્વિક સ્તરના આ ઘટસ્ફોટોમાં ટ્વિટર તથા ફેસબુકમાં રશિયન ઉદ્યોગપતિઓનાં રોકાણો, ઇંગ્લેન્ડનાં રાણીનાં વિદેશી રોકાણો તેમજ અમેરિકી પ્રમુખ ડોનાલ્ડ ટ્રમ્પની સાથી અને કોમર્સ સેક્રેટરી વીલ્ટર ટોઝ રશિયન કંપનીઓ સાથે નાણાંકીય સંબંધોનો પણ ઘટસ્ફોટ થયો છે.